Så kom de danske priser på VW’s elektriske stationcar

Volkswagen Danmark har åbnet for ordrebøgerne til ID.7 Tourer – tyskernes elektriske pendant til Passat Variant og deres første elektriske stationcar. Priserne starter ved 446.995 kroner, hvilket er overraskende billigt. Det er faktisk 3.000 kroner billigere end ID.7 fastback, der til gengæld nu sættes yderligere ned i pris.

Tourer-udgaven kommer i første kun i en enkelt udgave med 77 kWh-batteri og op til 604 WLTP-kilometers rækkevidde. Til gengæld fås den i to udstyrsvarianter, nemlig Pro (indstigning) og Style.

Bilen er udstyret med en 286 hk og 545 Nm elmotor og kan lynlade med op til 175 kW. Det betyder, at den burde kunne lade batteriet op fra 10 til 80 procent på 28 minutter. I begge udstyrsvarianter er forvarme af batteriet standard.

På udstyrslisten finder man blandt meget andet head-up-display med augmented reality, adaptiv fartpilot med Stop-and-Go-funktion, Blind Sport-sensor med Rear Traffic Alert, bakkamera, nøglefri adgang og start af bilen, ambientebelysning i 10 valgfrie farver og infotainmentanlæg med 15” touchskærm, Navigation Discover Pro, IDA-stemmestyring og ChatGPT.

Og det er vel at mærke i indstigningsmodellen, ID.7 Tourer Pro.

Ønsker man endnu mere komfort, luksus og tech, tilbydes ID.7 Tourer i en komplet udstyret Style-version til 486.995 kroner. Har får man yderligere udstyr som el-betjente forsæder med indbygget 10-punkts-massagefunktion, lyddæmpede for- og siderruder, Travel Assist, bakkamera inklusiv 360 graders Area VieW, Park Assist Plus med memory, el-betjent bagklap med Easy-Open-Close-funktion og IQ.LIGHT-LED-Matrix-forlygter inklusive lys i VW-logo for og bag.

ID.7 Tourer | Pro | Style
WLTP-rækkevidde | 604 km | 600 km
Batteri (brutto/netto) | 82 kWh / 77 kWh | 82 kWh / 77 kWh
Motor | 286 hk | 286 hk
Ladeeffekt (AC/DC) | 11 kW / 175 kW | 11 kW / 175 kW
Bagagerum | 605 liter / 1.714 liter | 605 liter / 1.714 liter
Træk | Op til 1.200 kilo | Op til 1.200 kilo
Pris | 446.995 kr. | 486.995 kr.

ID.7 fastback sættes ned i pris

I forbindelse med lanceringen af ID.7 Tourer har Volkswagen, som nævnt, givet ID.7 fastback en ny lavere pris. Det er anden gang prisen sættes ned på modellen. I november blev den sat ned med 30.000 kroner, mens der barberes yderligere 15.000 kroner af prisen i denne omgang.

Det betyder, at en ID.7 Pro nu kan fås til priser fra 431.995 kroner, hvor den tidligere kostede 446.995 kroner. Den luksuriøst udstyrede ID.7 Style er ligeledes justeret i pris og koster nu 471.995 kroner (nedsat fra 486.995 kroner).

Det er gode dage, hvis man er ID.7-fan.

Her kan du se vores første indtryk af ID.7 fastback udgaven.

ID.7 Tourer introduceres i løbet af sommeren, men de første leveringer begynder sandsynligvis først ved årsskiftet. Du kan se den komplette prisliste på ID.7 Tourer her og der er adgang til ID.7 Tourer konfigurator her.

Så kom de danske priser på VW’s elektriske stationcar